kardosdrur/scandi-wiki huggingface dataset:
Estvad-Rønbjerg Kommune

Estvad–Rønbjerg Kommune var en landkommune og et pastorat, der lå sydvest for købstaden Skive i Region Midtjylland. 

Estvad–Rønbjerg ligger vest for  Karup Ås nedre løb. Tidligere var de to landsogne prægede af, at de var et vestjysk hede-, sø- og moselandskab.

Sognekommunen 
Estvad–Rønbjerg Sognekommune i Ginding Herred i Ringkøbing Amt blev dannet, da sogneforstanderskaberne blev oprettede i 1842.

Ved Kommunalreformen i 1970 blev Estvad-Rønbjerg indlemmet i den nye Skive Kommune i Viborg Amt.

Rønbjerg Stationsby var kommunens hovedby i de seneste årtier inden kommunesammenlægning i 1970.

Pastoratet 
Indtil 1922 lå pastoratet i Ginding Herred i Ribe Stift. Derefter kom  pastoratet til Viborg Stift. 

I 1971–2007 var pastoratet en del af Skive-Fjends Provsti i Viborg Stift. I 2007 kom Estvad–Rønbjerg til Skive Provsti.

Det  nye Egeris-Estvad-Rønbjerg Pastorat blev dannet den 1. januar 2014. Der bor fortsat en præst i Estvad. 

Kommuner i Ringkøbing Amt
Pastorater i Skive-Fjends Provsti
Tidligere pastorater i Skive Provsti
Bredbladet mærke

Bredbladet mærke (Sium latifolium) er en flerårig plante i skærmplante-familien. Det er en sumpplante med 2-3 gange fjersnitdelte undervandsblade og enkelt fjersnitdelte blade over vandet. Frugten har en kraftig lugt af persille ved knusning. Planten er giftig.

Beskrivelse 
Bredbladet mærke er en glat plante med 50-180 centimeter høj, kantet og hul stængel. Bladene er enkelt fjersnitdelte med bredt lancetformede til ovale, savtakkede afsnit. Om foråret findes ofte 2-3 gange fjersnitdelte undervandsblade med linjeformede afsnit. De flade skærme med hvide blomster er endestillede med 20-30 skærmstråler. Stor- og småsvøbblade er lancetformede. Frugten har blivende bægertænder.

Udbredelse 
Arten er udbredt i Europa. I Danmark er bredbladet mærke almindelig i den østlige del i rørsump og kær, langs søer og åer samt i grøfter. Den findes hist og her i Jylland. Bredbladet mærke blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Kort Sagt

Kort Sagt er et dansk non-profit initiativ, der har til formål at inspirere og gøre danskerne lidt klogere på kort tid.
Kort Sagt har fokus på talen som formidlingsform, og hvert år afholdes der fem kulturelle taler-arrangementer, i København, med fokus på viden, videnskab, inspiration og kultur. 
Arrangementerne er gratis og har typisk syv eller otte talere på programmet. Hver af talerne får max. 10 minutter på scenen til, at levere deres budskab verbalt og visuelt.

Kort Sagt har tidligere arrangeret tema-arrangementer med fokus på politik og kultur. Senest om Retforbeholdet og Fuglekvarteret i Nordvestkvarteret. 

Kort Sagt drives af frivillige, og hvert år produceres der 35-40 videoer med taler og foredrag indenfor forskellige faglige og erfaringsmæssige områder. Initiativet startede op i 2013 i Huset i Magstræde og har i en årrække holdt til på Københavns Hovedbibliotek. Kort Sagt afholdes nu hos Kulturhuset Islands Brygge. 

En af initiativtagerne bag Kort Sagt er forfatteren og LARP-arrangøren Claus Raasted.

Eksterne henvisninger 
 Kort Sagts hjemmeside 
 Kort Sagt – Bliv klogere på kort tid

Noter 

Kultur i København
Almindelig bjørneklo

Almindelig bjørneklo (Heracleum sphondylium) er en toårig plante i skærmplante-familien. De furede og hårede stængler er uden røde pletter til forskel fra kæmpebjørneklo. Planten har en ubehagelig lugt.

Beskrivelse 
Almindelig bjørneklo har 80-200 centimeter høje, hule, furede og hårede stængler. Bladene er enkelt fjersnitdelte med groft tandede eller lappede afsnit. Til forskel fra kæmpebjørneklo er storsvøb kun undtagelsevist til stede. Frugten er glat. Delfrugterne har kraftigt udviklede vingekanter, der muliggør vindspredning.

To underarter i Danmark 
Der findes to underarter af almindelig bjørneklo i Danmark:
 Heracleum sphondylium subsp. sphondylium
Nominatformen af almindelig bjørneklo (subsp. sphondylium) har flade småskærme med hvide (eller rødlige) blomster. De ydre kroner i skærmen er ensymmetriske, idet de udadvendte, dybt kløvede kronblade er langt større end de kronblade, der vender ind mod skærmen. Den er almindelig i Østjylland, mens den findes hist og her i den østlige del af landet.
 Heracleum sphondylium subsp. sibiricum
Den anden underart, grønblomstret bjørneklo (subsp. sibiricum), har hvælvede småskærme med grønlige blomster, der er symmetriske, også i randen. Den er almindelig i den østlige del af landet og temmelig sjælden i Jylland.

Udbredelse 
Arten er udbredt i Europa og Asien. Almindelig bjørneklo vokser i skove og krat samt på skrænter, enge og vejkanter. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Bjørneklo
Leonberger

Leonberger eller Leonbergeren er en hunderace opkaldt efter byen Leonberg i Baden-Württemberg tæt på Stuttgart.

Leonbergeren er en af de største hunde der findes. Det er en venlig og glad hund, som først og fremmest er en fremragende familiehund. Grundet dens tykke pels, kan en leonberger leve både udendørs og indendørs, men den foretrækker at være sammen med sin familie. Leonbergeren har været tæt på at uddø, men er i dag en relativ almindelig race.

Historie 

Leonbergeren opstod da byens rådmand Heinrich Essing omkring 1840 ville skabe en hund der mindede om den løve der optræder i byens byvåben. Heinrich Essing krydsede en hvid-sort Newfoundlænder og en Sankt bernhard hund. Senere blev også en pyreneerhund indblandet. Allerede tyve år senere var Essings hunde blevet statussymboler og de solgtes for fantastiske summer og blev ekspoteret til hele verden. Verdenskrigene minimerede antallet, men racen er nu reetableret.

Udseende, pelspleje og helbred 

Leonbergeren er en meget stor og robust hund med et let hvælvet hoved. Øjnene er middelstore og ørerne er brede og trekantede og hænger ned langs siden af hovedet. Halen er lang og hænger. Benene er lige og stærke. På trods af dens størrelse er det også en elegant hund.

Leonbergeren er 74-80 cm og vejer 60-77 kg.

Pelsen er mellemlang til lang og har to lag. Det yderste lag er vandafvisende og let bølget. Underulden er fyldig og tæt. Pelsen kræver grundig gennembørstning regelmæssigt. Pelsfarven er enten løvegul, rødbrun, sandfarvet eller kombinationer heraf. Racen har altid sort maske. Det er generelt set en sund race, men den kan være tilbøjelig til at lide af hofteledsdysplasi og problemer med øjenlågene. Forventet levealder er 7-9 år.

Temperament 
Først og fremmest en familiehund. Leonbergerens temperament er en af dets vigtigste og mest karakteristiske kendetegn.

Træning 

Leonbergeren er en Intelligent og lærenem race men vær opmærksom på at man skal være tålmodig og variere sin træning for at holde Leonbergerens opmærksomhed.

Hunderacer fra Tyskland
Parlamentsvalget i Tyrkiet 1999

Parlamentsvalget i Tyrkiet 1999 blev afholdt den 18. april 1999. Det var det 14 parlamentsvalg som er blevet holdt i Tyrkiet. Ved valget skulle der vælges 550 mandater til Tyrkiets Nationalforsamling.

Resultat 

Kun de partier som fik mere end en million stemmer eller de kandidater der blev repræsenteret er listet i tabellen

Politiske valg i Tyrkiet
Tyrkiet 1999
Helen Sharman

Helen Sharman (født 30. maj 1963 i Sheffield, England) er en britisk kemiker, som blev den første britiske astronat der fløj ud i rummet. Hun var også den første kvinde der besøgte rumstationen Mir, i alt opholdt hun sig 7 dage og 21 timer i rummet.

Eksterne henvisninger 
 'Life in Space' A Masterclass for children by Helen Sharman Freeview Video by the Vega Science Trust
 Spacefacts biography of Helen Sharman
 BSN – The Helen Sharman School, Assen

Personer i 1900-tallet
Astronauter
Kemikere fra Storbritannien
Personer fra Sheffield
Parlamentsvalget i Tyrkiet 1995

Parlamentsvalget i Tyrkiet 1995 blev afholdt den 24. december 1995. Det var det 13 parlamentsvalg som er blevet holdt i Tyrkiet. Ved valget skulle der vælges 550 mandater til Tyrkiets Nationalforsamling.

[[File:1995 Türkiye Milletvekili Genel Seçimleri.png]]

Resultater 

Kun de partier som fik mere end en million stemmer er listet i tabellen

Politiske valg i Tyrkiet
Tyrkiet 1995
Præsidentvalget i Tyrkiet 2014

Præsidentvalget i Tyrkiet 2014 blev afholdt den 10. august 2014 for at vælge den 12. præsident for Tyrkiet. Valgets vinder blev Recep Tayyip Erdoğan med 51,79% af stemmerne.

Som et resultat af forfatningsafstemningen i 2007 er det nu folket, og ikke som tidligere Tyrkiets Nationalforsamling, som vælger præsidenten. Derfor var dette valg, det første præsidentvalg hvor det er Tyrkiets befolkning der vælger præsidenten.

Resultater

Referencer

Eksterne henvisninger 

 Radio France Internationale in English on Turkey's 2014 presidential election
 Turkey's Difficult Balancing Act (Midwest Diplomacy)

Politiske valg i Tyrkiet
Tyrkiet 2014
John Lobb Bootmaker

John Lobb Bootmaker er en britisk producent af luksussko og støvler, hovedsageligt til mænd. Bælter og punge og andre  lædervarer fremstilles også. Virksomheden blev grundlagt i 1866.

John Lobb fortsætter den parisiske tradition med håndsyede sko efter mål, men har også centrale elementer af håndværk i deres færdigsyede sko og lædervarer.

Historie

1800'erne 

John  Lobb blev født i Cornwall i 1829 som søn af en bonde. Han blev invalideret i en ulykke og tog til London, hvor han kom i lære som skomager hos en dygtig støvlemager Tomas. Som svend tog han til Australien under guldfeberen og syede sko til guldgraverne. I 1863 fik han guldmedalje på verdensudstillingen i  London for sine sko og sendte at par støvler til Prinsen af Wales, som gjorde ham til kongelig hofleveradør.

Da Lobb vendte tilbage til England, åbnede han en skoforretning i 1866.

1900'erne 
Efter succesen i London åbnede John Lobb en butik i Paris i 1902.

I 1976 fik det berømte franske luksusmærke Hermès lov til at bruge navnet John Lobb, og virksomheden udvidede kollektionen. Der blev kun fremstillet omkring 100 par om dagen.
Indtil 1980'erne fremstilledes udelukkende håndsyede sko i London og Paris. I 1982 begyndte konfektionsfremstilling begge steder.

I dag  
Hermès' John Lobb-sko bliver solgte i firmaets butikker eller i luksusstormagasiner som Harrods, Bergdorf Goodman, Selfridges, Neiman Marcus, Lane Crawford og Leffot. Hermès' John Lobb har også butikker ude i verden: USA, Rusland, Schweiz, Japan, Sydkorea, Taiwan og i adskillige lande i EU.

Prisen for et par håndsyede sko er over £2400. Gennemsnitsprisen er omkring £2700 (per 15. januar 2009), hvis man bestiller i butikken i St. James's Street.

Berømte kunder 

Blandt de berømte kunder, som har fået syet sko hos John Lobb er Diana Spencer, prins Charles, Dronning Victoria, Andy Warhol, Louis Mountbatten, Enrico Caruso, Jackie Kennedy, Frank Sinatra, Laurence Olivier, Duke Ellington, David Niven, Calvin Klein, Pim Fortuyn og Daniel Tyler. Skibsreder Mærsk Mc-Kinney Møller har ligeledes fået syet sko hos John Loob Bootmaker.

Galleri

Referencer

Eksterne henvisninger 

John Lobb eget af Hermès officiel hjemmeside

Beklædningsvirksomheder fra Storbritannien
Fodtøjsvirksomheder
Etableret i 1866
Kongelige hofleverandører
Tjetvert

Tjetvert (russisk: че́тверть betyder kvart, fjerdedel) er et ældre russisk mål for korn og andre tørre varer, modsvarende 42½ svenske kapper eller 209,9 liter. En tjetvert opdeles i 8 tjetverik, som hver deles i 4 tjetverka.

En ældre inddeling er 1 tjetverk = 2 osminer = 4 pajock = 8 tjetverik = 16 polutjetverik = 32 tjetvérka = 64 garnitzi = 1920 becher.

En russisk tjetvert er større end en svensk tønde (32 kapper), men ikke dobbelt så stor.

Lige som tønden har ligget til grund for arealmålet tønde land, har også tjetvert været anvendt som arealmål, modsvarende 1/2 deciatin eller 0,546 hektar.

Tjetvert er også et volumenmål for våde varer, udgørende ¼ af en russisk spand (vedro, казённое ведро́, 12,299 liter) eller 3,08 liter, ikke at forveksle med den svenske kvarting.

Kilder

Rumfangsenheder
Rusland
Aron (flertydig)

Aron eller Aaron har flere betydninger:

Personer 
Aron er som fornavn et drengenavn.

Aron 
 Aron, præst og bror til Moses i jødiske, kristne og muslimske tekster.
 Aron fra Kangeq, grønlandsk fanger, illustrator og fortæller.
 Aron David, dansk proprietær og politiker.
 Aron Henning, dansk politiker.
 Aron Jerndahl, svensk billedhugger.
 Aron Jóhannsson, amerikansk/islandsk fodboldspiller.
 A.F. Lamm, dansk vekselerer og kommunalpolitiker.
 Aron Ralston, amerikansk bjergbestiger.
 Aron Schmidhuber, tysk fodbolddommer.
 Aron Winter, surinamsk fodboldspiller.

Aaron 
 Aaron Avsjalumov, russisk-jødisk komponist og lærer.
 Aaron Baddeley, amerikansk/australsk golfspiller.
 Aaron Burr, amerikansk politiker og eventyrer.
 Aaron Copland, amerikansk komponist.
 Aaron Eckhart, amerikansk skuespiller.
 Aaron Hughes, nordirsk fodboldspiller.
 Aaron Hunt, tysk fodboldspiller.
 Aaron Jeffery, newzealansk skuespiller.
 Aaron Kampman, amerikansk footballspiller.
 Aaron Kemps, australsk professionel cykelrytter.
 Aaron Kernis, amerikansk komponist.
 Aaron Lennon, britisk fodboldspiller.
 Aaron Mokoena, sydafrikansk fodboldspiller.
 Aaron Nimzowitsch, lettisk skakspiller.
 Aaron Olsen, amerikansk landevejscykelrytter.
 Aaron Ramsey, walisisk fodboldspiller.
 Aaron Rodgers, amerikansk footballspiller.
 Aaron Ross, amerikansk footballspiller.
 Aaron Schobel, amerikansk footballspiller.
 Aaron Seltzer, amerikansk filminstruktør og manuskriptforfatter.
 Aaron Smith, amerikansk footballspiller.
 Aaron Sorkin, amerikansk manuskriptforfatter, dramatiker og filmproducer.
 Aaron Rouse, amerikansk footballspiller.
 Aaron Spelling, amerikansk film- og tv-producer.
 Aaron Stainthorpe, britisk musiker.
 Aaron Stanford, amerikansk skuespiller.
 Aaron Swartz, amerikansk programmør, forfatter mm.

Som mellemnavn 
 Meïr Aron Goldschmidt, dansk-jødisk forfatter, satiriker og politisk iagttager.
 Harald Aron Peter Philipsen, dansk øjenlæge.

Andet 
 Aaron's rod, roman af D. H. Lawrence fra 1922.
 Arons' stav, stav båret af præsten Aron.
 AARON, et softwareprogram.
 AaRON, fransk popduo.

Drengenavne
Kappe (flertydig)

En Kappe kan være
 Kappe - en beklædningsgenstand
 Kappe (mål) - et gammelt svensk rummål
 Kappe (geologi) - et lag i et planetlegeme beliggende mellem kernen og skorpen
 Jordens kappe, et lag i Jordens indre.
Kaninhalvøen

Kaninhalvøen (russisk:Канин полуостров – Kanin poluostrov) er en halvø i Nenetskij autonome okrug i Rusland. Den har et areal på 10.500 km2.

Halvøen ligger mellem Hvidehavet i vest, Barentshavet i nord og Tsjosjskajabugten i øst. Den dækker et areal på 10.500 km2 og er 300 kilometer lang fra nord til syd. Dens nordligste punkt er Kap Kanin.

Landskabet er hovedsagelig en fladt og mosefyldt tundraslette af glaciale og marine sedimenter. Flere steder hæver moræneåse sig til højder på 70-80 meter. I nord strækker højdedraget Kanin Kammen sig fra Kap Kanin i vest til Kap Mikulkin på østkysten, med højeste punkt på 242 meter over havet.

Kaninhalvøen er tyndt befolket. Det er ingen byer i området, kun mindre bebyggelser og bosættelser, som Sjojna, Nes, Tsjizja, Konusjin Nos, Kija, Kanin Nos, Jazjma, Vostotsjnaja Kambalnitsa og Mikulkin Nos.

Eksterne henvisninger 
 Billeder fra Kaninhalvøen (eris-photos)
 Billeder fra Kaninhalvøen (ethno-online.ru) 

Halvøer i Rusland
The Young Go First

"The Young Go First" er en single udgivet i 1980 af det danske band Warm Guns fra albummet Instant Schlager. Singlen var et mindre radiohit i Danmark og blev også spillet i bl.a. Tyskland og Australien, hvor den opnåede en placering på Australiens Top 20.

Sound of Seduction fortolkede sangen i 1993 på Lars Muhl hyldest-albummet From All of Us....

Trackliste 
 "The Young Go First" (Muhl)  – 4:23
 "Rip Off" (Muhl/Hauschildt) – 2:29

Medvirkende 
 Lars Muhl - vokal & keyboards
 Lars Hybel - guitar & bas
 Jacob Perbøll - guitar & bas
 Jens G. Nielsen - trommer

Referencer

Kilder 
Bille, Torben (red. 1997): Politikens Dansk Rock. København: Politikens Forlag
Muhl, Lars (1993): Sjæl I Flammer. Hovedland

Eksterne henvisninger 
 The Young Go First på Discogs.com
 From All Of Us... på Discogs.com

Sange fra Danmark
Sange fra 1980
Ahmet Davutoğlu

Ahmet Davutoğlu (født 26. februar 1959) er en tyrkisk politiker som blev premierminister i Tyrkiet den 28. august 2014 frem til den 24. maj. Han overtog både posten som premierminister og partiformand for Retfærdigheds- og Udviklingspartiet efter Recep Tayyip Erdoğan. Ahmet bekendtgjorde at måtte afstå sin premierminister post efter uenigheder med den tyrkiske præsident Recep Tayyip Erdogan

Eksterne henvisninger 

 Profile hos Tyrkiets Udenrigsministerium

Tyrkiets premierministre
Skarresø Kirke

Skarresø Kirke er en kirke i Skarresø Sogn, Syddjurs Provsti. Kirken er bygget i 1200-tallet.

Det er en senromansk teglstensbygning med senere våbenhus i syd og tårn i vest. Langmuren på den oprindelige bygning har endelisener, der foroven sammenbindes af et kvartrundt led. På korets nordside er der bevaret en skråkantet sokkel, og over den en række halvrunde søjlestave.

Her ses også den gamle kvindedør og stikket efter et oprindeligt tundbuet vindue. Kirken fik en omfattende istandsættelse i 1773, hvor den bl.a. fik karnisgesims og skalkede tage. Det var sikkert også her tårn og våbenhus kom til.

Eksterne henvisninger 

 Skarresø Kirke hos KortTilKirken.dk
 
 Om Skarresø Kirke  på kolindsogn.dk

Kirker i Syddjurs Kommune
Kirker i Århus Stift
Kirker i Randers Amt
Dan (drengenavn)

Dan er et drengenavn, som kan være:
 En nyere form af det oldnordiske navn Danr, "dansk"
 Et hebraisk navn som betyder "han dømte"
 En kort form mandens navn Daniel, som har rødder i det hebraiske navn Daniyel som betyder "Gud er min dommer"

I Bibelen var Dan en af Jakobs tolv sønner.

Kendte personer med navnet

Sport 
 Dan Anton Johansen, fodboldspiller
 Dan Beck-Hansen, Håndboldspiller
 Dan Beutler, håndboldspiller
 Dan Carpenter, amerikansk fodboldspiller
 Dan Eggen, fodboldspiller
 Dan Engell, atlet
 Dan Engelsted, idrætsmand
 Dan Evensen, kampsportsudøver
 Dan Frost, cykelrytter
 Dan G. Jensen, fodboldspiller
 Dan Gosling, fodboldspiller
 Dan Kreider, fodboldspiller
 Dan Marino, amerikansk fodboldspiller
 Dan Ohland-Andersen, fodboldspiller
 Dan Petersen, fodboldspiller
 Dan Petrescu, fodboldspiller
 Dan Thomassen, fodboldspiller
 Daniel "Dan" Jensen, ishockeyspiller
 Dan Uzan, basketballspiller

Kunst, musik og scene 
 Dan Andersen, Stand-up-komiker
 Dan Andersson, forfatter
 Dan Aykroyd, skuespiller
 Dan Berglund, troubadour
 Dan Bilgrau, digter
 Dan Bittman, sanger
 Dan Brown, forfatter
 Dan Byrd, skuespiller
 Dan Castellaneta, skuespiller
 Dan Constantinescu, komponist
 Dan Dediu, komponist
 Dan Donegan, musiker
 Dan Fogelberg, musiker
 Dan Frøjlund, maler
 Dan George, skuespiller
 Dan H. Andersen , forfatter
 Dan Hartman, musiker
 Dan Hemming (pseudonym for Jon Galster), forfatter
 Dan Mintz, skuespiller
 Dan Mullins, trommeslager
 Dan O'Herlihy, skuespiller
 Dan Schlosser, skuespiller
 Dan Simmons, skuespiller
 Dan Sterup-Hansen, maler
 Dan Turèll, forfatter
 Dan Turèll Prisen
 Dan Turèlls Plads
 Dan Zahle, skuespiller

Andre 
 Dan Broström, politiker
 D. B. Cooper, flykaprer
 Dan Dare, fiktiv person
 Dan Enok Sørensen, sprogvidenskabsmand
 Dan Fink, arkitekt
 Dan Fog, boghandler
 Dan Goodwin, stuntman
 Dan Halutz, general
 Dan Jørgensen, politiker
 Dan Lynge, politiagent
 Dan Malloy, politiker
 Dan Marstrand, tv-personlighed
 Dan Quayle, politiker
 Dan Rachlin, tv-personlighed
 Dan Scott, fiktiv person
 Dan Tschernia, tv-personlighed

Referencer

Eksterne henvisninger 
 Dan / behindthename.com
 Dan / thinkbabynames.com

Drengenavne
Det Konservative Folkepartis Kvindeudvalg

Det Konservative Folkepartis Kvindeudvalg (DKFK) er en konservativ, politisk kvindeorganisation i Danmark. Det er en selvstændig sideorganisation af Det Konservative Folkeparti på linje med Konservativ Ungdom og Konservative Studerende, og har også repræsentation på de forskellige niveauer i moderpartiet.

At kvinder fik stemmeret ved rigsdagsvalget i 1915 blev foranledningen til at Danske Kvinders Konservative Forening (DKKF) blev oprettet i Københvan i 1914 med Anna Johanne Frydensberg som formand. Blandt grundlæggerne var Mathilde Malling Hauschultz. Dette var Danmarks første partipolitiske kvindeorganisation og var tiltænkt at være en landsdækkende organisation, men allerede i 1915 blev den en afdeling af Den Konservative Vælgerforening for København og Frederiksberg.

I 1936 blev Det Konservative Folkepartis Kvindeudvalg oprettet som en landsdækkende organisation. Lisbet Hindsgaul var DKFKs første formand 1936–1961, og hun udbyggede organisationen til at blive den relativt største og mest stabile partipolitiske kvindeorganisation i landet. I 1960'erne blev de andre partiers kvindeorganisationer nedlagt, men DKFK fungerer stadig den dag i dag. I dag foregår kvindernes politiske aktivitet hovedsageligt i moderpartiet.

DKFK er medlem af det tværpolitiske Kvinderådet.

Referencer 

Det Konservative Folkeparti
Etableret i 1936
Politik i 1936
Mathilde Malling Hauschultz

Mathilde Johanne Malling Hauschultz (født 2. december 1885 i København, død 30. december 1929) var en dansk overretssagfører og politiker for Det Konservative Folkeparti.

Hauschultz var en af de fire kvinder, som fik plads i Folketinget i 1918, efter at Grundloven var blevet ændret i 1915 for at tillade kvinder at stille op til folketingsvalg. De tre andre var Karen Ankersted, Helga Larsen og Elna Munch. Hauschultz repræsenterede Det Konservative Folkeparti, før 1915 kendt som Højre. Hun var også en af Danmarks første kvindelige sagsførere, og hun grundlage den første partipolitiske kvindeforening i landet, Danske Kvinders Konservative Forening (DKKF).

Hun døde af en hjerneblødning.

Kilder 
 Dansk Kvindebiografisk Leksikon – Mathilde Malling Hauschultz

Eksterne henvisninger 
 

Tidligere folketingsmedlemmer fra Det Konservative Folkeparti
Jurister fra Danmark
Personer fra København
Folketingsmedlemmer i 1910'erne
Folketingsmedlemmer i 1920'erne
Arrivederci (Warm Guns-sang)

"Arrivederci" er en single af det danske band Warm Guns fra albummet Italiano Moderno, udgivet i 1981.

Trackliste 
 "Arrivederci" (Muhl)  – 2:50
 "Hard Luck" (Muhl) – 3:13

Medvirkende 
 Lars Muhl - vokal og keyboards
 Lars Hybel - guitar, bas ("Hard Luck") 
 Frank Lorentzen - guitar og keyboards
 Jens G. Nielsen - trommer
 Jacob Perbøll - bas ("Arrivederci")

Eksterne henvisninger 
 Arrivederci på Discogs.com

Warm Guns
Sange fra Danmark
Sange fra 1981
Aminata Savadogo

Aminata Savadogo, eller blot Aminata, er en lettisk sangerinde, der repræsenterede Letland ved Eurovision Song Contest 2015 med nummeret "Love Injected"

Kariere 
Aminata deltog i 2014 i Dziesma 2014, den lettiske forhåndsudvælgelse til Eurovision Song Contest 2014 med sangen "I Can Breathe", som opnåede en femteplads. I 2015 vandt hun forhåndsudvælgelsen i Letland, som var blevet relanceret under betegnelsen Supernova med "Love Injected". Hun repræsenterede dermed Letland med dette nummer ved Eurovision Song Contest 2015 i Wien.

Noter 

Sangere fra Letland
Letlands Eurovision Song Contest-deltagere 
Deltagere ved Eurovision Song Contest 2015
Omloop Het Nieuwsblad 2014

Omloop Het Nieuwsblad 2014 var den 69. udgave af cykelløbet Omloop Het Nieuwsblad. Løbet blev kørt lørdag 1. marts 2014.

Resultat

Eksterne henvisninger 
http://www.omloophetnieuwsblad.be/nl/elite-men 

UCI Europe Tour 2014
2014
Fayetteville

Fayetteville er navnet på flere byer i USA. Mange er opkaldt efter general Gilbert du Motier, marquis de Lafayette, en fransk officer, der kæmpede under General George Washington i den Amerikanske uafhængighedskrig.

 Fayetteville, Alabama
 Fayetteville, Arkansas, den Fayetteville i det største byområde
 Fayetteville, Georgia
 Fayetteville, Illinois
 Fayetteville, Indiana
 Fayetteville, New York
 Fayetteville, North Carolina, den Fayetteville med det største indbyggertal
 Fayetteville, Ohio
 Fayetteville, Pennsylvania
 Fayetteville, Tennessee
 Fayetteville, Texas
 Fayetteville, West Virginia